# TALENT- OG ELITEPOLITIK FOR KTK

**Målgruppe**Gymnasterne i **elitegruppen** skal min. fylde 16 år det år de bliver udtaget. Herudover skal de være udtaget til junior EM eller være i seniorlandsholdsbruttotruppen. Alle gymnasterne skal som minimum efterleve forbundets krav om træningsmængde.

Gymnasterne i **talentgruppen** er udøvere fra det år de fylder 10 til og med 20 år. Gymnasterne skal have potentiale til på sigt at indgå i elitegruppen. Gymnasterne skal efterleve kravene til de udtagne hold.

**Formål**Formålet med politikken er at sikre en rød tråd fra man starter som gymnast til man indgår i forbundets talent- elitearbejde.

Politikken skal synliggøre målgrupperne, det organisatoriske ansvar samt hvordan målgrupperne prioriteres i klubben

Politikken skal sikre, at træningen foregår efter ATK principperne.

**Prioritering**

I forhold til det **sportslige** har vi følgende prioritering

1. Elite
2. Talent
3. Bredde

I forhold til det **økonomiske** har vi følgende prioritering

1. Talent
2. Elite
3. Bredde

**Overordnede ansvarlig (ansvarlig for politikken)**Næstformanden har ansvaret for politikken.

**Forankring i det daglige (ansvar for implementering af strategien)**Sportschefen har ansvaret for implementering af talent- og elitestrategien.

**Kommunikation**Politikken synliggøres på klubbens hjemmeside og offentliggøres i forbindelse med et nyhedsbrev. Der henvises til talent- og elitepolitikken i trænerhåndbogen.